
REPUBLIKA HRVATSKA

MINISTARSTVO POLJOPRIVREDE, RIBARSTVA I RURALNOG RAZVOJA

Na temelju članka 5. stavka 3. Pravilnika o provedbi programa razvitka seoskog prostora (N.N. 71/05, 37/06, 109/06, 96/07, 86/08) i Odluke o raspisivanju natječaja za mjeru 8. „Obnova i razvitak sela i seoskog prostora (ruralna infrastruktura, zaštita okoliša, uređenje zemljišta, ribarstvo, šumarstvo, lovstvo, diverzifikacija djelatnosti)“, pod nazivom „Poboljšanje infrastrukture u ruralnim područjima“ (Klasa: 320-01/08-01/120, Urbroj: 525-12-08-1, od 07.11.2008. godine), ministar poljoprivrede, ribarstva i ruralnog razvoja objavljuje
NATJEČAJ

za dodjelu novčane potpore za mjeru 8. „Obnova i razvitak sela i seoskog prostora (ruralna infrastruktura, zaštita okoliša, uređenje zemljišta, ribarstvo, šumarstvo, lovstvo, diverzifikacija djelatnosti)“, pod nazivom  „Poboljšanje infrastrukture u ruralnim područjima“za 2008. godinu
1. Predmet natječaja je prikupljanje ponuda temeljem Pravilnika o provedbi programa razvitka seoskog prostora - za mjeru 8. „Obnova i razvitak sela i seoskog prostora (ruralna infrastruktura, zaštita okoliša, uređenje zemljišta, ribarstvo, šumarstvo, lovstvo, diverzifikacija djelatnosti)“ pod nazivom „Poboljšanje infrastrukture u ruralnim područjima“ koje će biti sufinancirane sredstvima Ministarstva poljoprivrede, ribarstva i ruralnog razvoja u 2008. godini.

2. Cilj natječaja je dodjela novčane potpore projektima koji su svojim sadržajem vezani za poboljšanje stanja infrastrukture u ruralnom području i čine to područje poželjnim mjestom za rad i život suvremenog čovjeka.

3. Sudionici natječaja jesu  jedinice lokalne samouprave (JLS) na području Republike Hrvatske, čiji ukupni prihodi umanjeni za pomoći, donacije od pravnih i fizičkih osoba, viškove iz prethodnih godina i ustupljeni dio poreza za  decentralizirane funkcije iznose manje od 1.500 kn po stanovniku, osim JLS koje se nalaze na otocima, u brdsko-planinskom području ili su svrstane u 1. ili 2. skupinu područja od posebne državne skrbi.
4. Financiranje projekata  je ograničeno u skladu sa sljedećim kriterijima:

a) Ministarstvo poljoprivrede, ribarstva i ruralnog razvoja sufinancira  80% prihvatljivih troškova projekta, a najviše do 500.000,00 kuna za JLS čiji ukupni prihodi umanjeni za pomoći, donacije od pravnih i fizičkih osoba, viškove iz prethodnih godina i ustupljeni dio poreza za  decentralizirane funkcije iznose do 1000 kn po stanovniku 
b) Ministarstvo poljoprivrede, ribarstva i ruralnog razvoja sufinancira  80% prihvatljivih troškova projekta, a najviše do 400.000,00 kuna za JLS čiji ukupni prihodi umanjeni za pomoći, donacije od pravnih i fizičkih osoba, viškove iz prethodnih godina i ustupljeni dio poreza za  decentralizirane funkcije iznose do 1500 kn po stanovniku 

c) Prema raspoloživim proračunskim sredstvima
Pod prihvatljivim troškovima smatraju se:

a) troškovi izrade projektne dokumentacije za projekt 

b) troškovi izgradnje, i/ili adaptacije i/ili opremanja objekata iz sektora :
· obrazovanja (dječji vrtići, osnovne škole i sl.),

· zdravstvene i socijalne zaštite (domovi za starije i dr.)
· usluga zajednice (dječja igrališta, sportski tereni, društveni domovi, knjižnice i sl.)
c) ostali infrastrukturni projekti, a čijom realizacijom dolazi do povećanja kvalitete života i rada u JLS, ulaganja u ruralnu infrastrukturu (sekundarna vodovodna i kanalizacijska mreža, nerazvrstane ceste, pločnici i rasvjeta uz glavne prometnice u ruralnom području i dr.)
5. Uvjeti koje podnositelji zahtjeva moraju ispunjavati:
a) podmirene sve obveze prema državi i prema Ministarstvu poljoprivrede, ribarstva i ruralnog razvoja
b) mogućnost sufinanciranja preostalog dijela troška

6. Prednost pri odabiru imat će podnositelji zahtjeva:
a) JLS čiji ukupni prihodi umanjeni za pomoći, donacije od pravnih i fizičkih osoba, viškove iz prethodnih godina i ustupljeni dio poreza za  decentralizirane funkcije iznose do 1000 kn po stanovniku 

b) JLS koja je u planu proračuna za 2008. godinu predvidjela stavke koje su predmet zahtjeva za sufinanciranje

c) čiji projekt traženim sredstvima završava kao cjelina

d) JLS s manjom gustoćom naseljenosti 
e) čiji projekt u većem obimu doprinosi dobrobiti zajednice (npr. opremanje novoizgrađenog vrtića, održavanje i/ili opremanje vrtića ili škole sa većim brojem upisane djece, domova za starije sa većim brojem korisnika, sportskih terena koje koristi veći broj sportskih klubova, knjižnica sa većim brojem članova i sl.) 

7. Rok za podnošenje zahtjeva na natječaj je zaključno s datumom: 24.11. 2008. godine.

8. Zahtjev za dodjelu potpore podnosi se isključivo na Obrascu 8-3 objavljenom na web stranici Ministarstva (www.mps.hr): Natječaji: PROGRAM RURALNOG RAZVOJA
9. Uz Obrazac 8-3 obvezno je priložiti i slijedeće: 

a) Potvrdu Porezne uprave da podnositelj nema poreznih dugovanja prema državi (original, ne stariji od 30 dana na dan podnošenja zahtjeva za sufinanciranje)
b) Troškovnik radova (ukoliko je primjenjivo)
c) Kopije predračuna i/ili ponude (ne starijih od 30 dana na dan podnošenja zahtjeva za sufinanciranje) i/ili računa za troškove za koju se traži sufinanciranje. Iznos predračuna, ponude ili računa koji je izražen u stranoj valuti, podnositelj zahtjeva preračunava u kune prema srednjem tečaju HNB na dan izdavanja predračuna, ponude ili računa
d) Ukoliko je predmet sufinanciranja u tijeku izvedbe – ovjerenu privremenu situaciju izvršenih radova

e) Kopiju ugovora o sufinanciranju potpisan od strane podnositelja zahtjeva i/ili jedinica regionalne samouprave (županije) i/ili iz drugih izvora financiranja; i/ili Izjavu o samofinanciranju projekta 
f) Kopija Plana proračuna - u slučaju ulaganja navedenog pod točkom 4. c)- ostali infrastrukturni projekti
g) Kopiju Obavijesti o razvrstavanju poslovnog subjekta prema NKD-u (za djelatnost koja je predmet zahtjeva za sufinanciranje)
h) Kopiju kartona deponiranih potpisa sa vidljivim podacima o nazivu banke i broju žiro računa ili Potvrda banke o broju žiro računa
10. U razmatranje se neće uzeti zahtjevi koji su nepravodobni i koji nisu u skladu s uvjetima natječaja.

11. Konačnu odluku o odabiru zahtjeva donosi ministar poljoprivrede, ribarstva i ruralnog razvoja na prijedlog Povjerenstva za  odabir  projekata razvitka seoskog prostora - za mjeru 8. „Obnova i razvitak sela i seoskog prostora (ruralna infrastruktura, zaštita okoliša, uređenje zemljišta, ribarstvo, šumarstvo, lovstvo, diverzifikacija djelatnosti)“ imenovanog na temelju Pravilnika o provedbi programa razvitka seoskog prostora.
12. Ministarstvo poljoprivrede, ribarstva i ruralnog razvoja s podnositeljima zahtjeva potpisuje Ugovor o sufinanciranju. Sudionici natječaja biti će obaviješteni o rezultatima natječaja u roku od 30 dana od dana zatvaranja natječaja.

13.  Zahtjevi se dostavljaju isključivo putem preporučene pošte na adresu:

Ministarstvo poljoprivrede, ribarstva i ruralnog razvoja

Uprava za ruralni razvoj, Upravna direkcija SAPARD/IPARD programa
Ulica grada Vukovara 78

10000 ZAGREB
S naznakom:“Natječaj 2008. –mjera 8. „Poboljšanje infrastrukture u ruralnim područjima“ - ne otvarati.
Klasa: 320-01/08-01/120
Ur. broj: 525-12-08-1
Zagreb,  07.11.2008.

